CELEX: C2007/117/29
Language: fi
Date: 2007-05-26 00:00:00
Title: Asia C-158/07: Ennakkoratkaisupyyntö, jonka Centrale Raad van Beroep (Alankomaat) on esittänyt 22.3.2007 — Jacqueline Förster v. IB-Groep

26.5.2007   
            
            
               FI
            
            
               Euroopan unionin virallinen lehti
            
            
               C 117/18
            
         Ennakkoratkaisupyyntö, jonka Centrale Raad van Beroep (Alankomaat) on esittänyt 22.3.2007 — Jacqueline Förster v. IB-Groep
   (Asia C-158/07)
   (2007/C 117/29)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Centrale Raad van Beroep
   Pääasian asianosaiset
   
      Valittaja: Jacqueline Förster
   
      Vastapuoli: IB-Groep
   Ennakkoratkaisukysymykset
   
               1)
            
            
               Koskeeko asetuksen (ETY) N:o 1251/70 (1) 7 artikla myös opiskelijaa, joka lähinnä opintoihin liittyvistä syistä on tullut Alankomaihin ja joka alun perin on työskennellyt vähäisessä määrin opintojensa ohessa mutta joka sittemmin on päättänyt tämän työskentelyn?
            
         
               2)
            
            
               Estääkö direktiivi 93/96 (2) edellä 1 kysymyksessä tarkoitettua opiskelijaa vetoamasta menestyksekkäästi EY 12 artiklaan täyden opintotuen saadakseen?
            
         
               3)
            
            
               
                           a.
                        
                        
                           Päteekö sääntö, jonka mukaan unionin kansalainen, joka ei ole taloudellisesti aktiivinen, voi vedota EY 12 artiklaan vasta sitten, kun hän on tietyn ajanjakson oleskellut laillisesti vastaanottavassa valtiossa tai kun hänellä on oleskelulupa, myös kun kyse on opiskelijoille toimeentulokustannusten kattamiseksi myönnettävästä tuesta?
                        
                     
                           b.
                        
                        
                           Jos vastaus on myöntävä, onko kyseisen ajanjakson aikana oleskelun kestoa koskeva edellytys, jota sovelletaan yksinomaan muiden jäsenvaltioiden kuin vastaanottavan valtion kansalaisiin, sallittu?
                        
                     
                           c.
                        
                        
                           Jos vastaus on myöntävä, onko edellytys, jonka mukaan oleskelun on pitänyt kestää viisi vuotta, sopusoinnussa EY 12 artiklan kanssa?
                        
                     
                           d.
                        
                        
                           Jos vastaus on kieltävä, millainen oleskelua koskeva edellytys on sallittu?
                        
                     
         
               4)
            
            
               Onko yksittäistapauksissa otettava huomioon laillisen oleskelun lyhyempi ajanjakso, kun muut tekijät kuin laillisen oleskelun kesto osoittavat huomattavaa integroitumista vastaanottavan valtion yhteiskuntaan?
            
         
               5)
            
            
               Mikäli asianomaisilla voi yhteisöjen tuomioistuimen sellaisen tuomion nojalla, jolla on takautuva vaikutus, olla enemmän oikeuksia EY 12 artiklan nojalla kuin aiemmin on oletettu, saadaanko tähän liittyviä oikeutettuja edellytyksiä soveltaa tällöin menneisyyteen sijoittuviin ajanjaksoihin, kun nämä edellytykset on julkaistu pian kyseisen tuomion antamisen jälkeen?
            
         
      (1)  Työntekijöiden oikeudesta jäädä jäsenvaltion alueelle työskenneltyään siinä valtiossa 29.6.1970 annettu komission asetus (ETY) N:o 1251/70 (EYVL L 142, s. 24).
   
      (2)  Opiskelijoiden oleskeluoikeudesta 29.10.1993 annettu neuvoston direktiivi 93/96/ETY (EYVL L 31, s. 59).